Strieborný Drak – časť dvadsiataprvá Maijro 13.10.2010 Povídky "Deň, kedy zima príde skôr, ako po ostatné roky, prežije iba jeden človek. Predzvesťou konca tohto veku budú tri znamenia." Cedrikove slová prerušil Gorn, ktorý sa vrátil z mesta. "Rozlúštili ste tie svitky?" "Áno, a je v nich mnoho zaujímavých vecí. Sadni si a počúvaj." Cedrik sa znovu pustil do čítania svitku: "Prvým znamením bude miešanec. Človek s elfskou krvou kráčajúci po ľudskom kráľovstve. Potomok posledných právoplatných dedičov kráľovskej koruny a elfského žezla." "Myslíš, že Arian…" "Áno, myslím si, že to je Arian." Cedrik nenechal dohovoriť Gorna. "A neprerušuj ma, píšu sa tu oveľa dôležitejšie veci." Gorn sa oprel o stoličku, nohy si vyložil na lavicu, na ktorej sedel Gorion a nalial si pohár medoviny. Cedrik zatial pokračoval v čítaní: "Druhým znamením bude syn túžiaci po pomste. Ten, ktorý povedie armádu, tak ako jeho otec, aby si vydobil vládu nad týmto svetom. Tretie znamenie postihne nielen tých, ktorých sa týka. Pád Eldrestu bude začiatkom konca." "Chceš povedať, že elfské kráľovstvo zanikne. To predsa nie je možné. Kto by dokázal poraziť elfov?" "Netuším, ale to nie je to podstatné. Pokračuj Cedrik." Pridal sa do rozhovoru aj Gorion, ktorý bol celý čas ticho. "Aby vznikol nový svet, je potrebné, aby ten starý zanikol. Tieto tri znamenia povedú ku koncu tohto veku. Ku pádu troch kráľovstiev. Ľudského, elfského a orkského. Iba z ich popola môže nastať nový vek a vláda nového kráľovstva." "Čo to všetko znamená?" "Obávam sa Gorn, že ak je pravda, čo sa tu píše, tak zajtra nás čaká súdny deň. V ďalších svitkoch sa píše o minulosti a začiatku nášho veku. V tých časoch existovalo iba jedno kráľovstvo, v ktorom žili všetci. Avšak s rastúcou mocou prichádzali nezhody, ktoré zapríčinili vojnu. Náš vek začal tým, že vznikli tri kráľovstvá." "A skončí sa tým, že sa znovu spoja do jedného." Dodal Gorion. "Áno, dalo by sa to tak vysvetliť. Obávam sa však, že také jednoduché to nebude. Ak som tomu dobre pochopil, tak do nového veku povedie tento kraj víťaz, ktorý nastolí nový poriadok." "V tom prípade nám neostáva nič iné, iba poraziť Grolda. Naše šance možno nie sú až také beznádejné. Zistil som od známeho, ktorý ešte stále slúži v garde, že majú tajnú zbraň, ktorá im pomôže prekonať orkskú presilu." "Tajnú zbraň. Ja som si ničoho nevšimol. Ty hej, Gorion?" "Tiež ma nič nenapadá. Povedz nám o nej niečo." Gorn si nalial medovinu a pokračoval: "Nie je to tak celkom zbraň, akú by ste si predstavovali. Je to v podstate takmer obyčajný prach. Volajú ho Dračí dych." "Oni majú Dračí dych? To nie je možné. Recept na jeho výrobu sa stratil dávno pred naším vekom. Je to legenda, ktorú pozná každý alchymista." "O čom to hovoríš Gorion." "Keď sme s Gornom žili v dedine na severe, mal som dosť času študovať staré knihy. Dozvedel som sa mnoho zaujímavostí. V jednej z nich sa spomínala legenda o Dračom dychu. Je to magický prach, ktorý pri väčšom množstve dokáže zničiť čokoľvek. Ako keby si pomocou mágie chcel boriť skaly." "Načo im je taký prach. Vari nechcú zničiť mestské opevnenie?" "To nie. Majú plán. Dnes v noci rozprášia Dračí dych okolo mesta a až Groldova armáda zaútočí na mesto, tak ho zapália. Všetky polia okolo Ytary vzbĺknu v priebehu niekoľkých minút. Nepomôže to zastaviť Grolda, ale utrpí veľké straty, ktoré zvýšia našu šancu." * * * Thox podišiel ku masívnemu podstavcu. Kostnatou rukou otvori knihu a začal v nej listovať. Stránky písané krvou prepadali z jednej strany na druhú, kým nenašiel tú, ktorú hľadal. Pod obrázkom Eldrestu bol text písaný v starom jazyku. Pán nemŕtvych po ňom prešiel prstami a jednotlivé znaky jemne zažiarili. "Konečne sa naplní proroctvo. Mesto elfov sa zmení v prach, tak, ako z prachu vzniklo." Vytrhol stránku z knihy, ktorú potom zavrel. Zišiel z podstavca a kráčal tmavou chodbou von z hrobky. Všade bola tma, ale jeho krok bol priamy. Poznal túto hrobku lepšie ako čokoľvek iné. Kedysi dávno ho v nej pochovali. Po tom, čo ho zabil jeden z prých elfských princov. Odvtedy tu čakal na svoju pomstu. Pred vchodom do hrobky zastal. Otočil sa a kostnatými prstami vyryl do steny dva znaky. Každý na jednu stranu vchodu. Odstúpil niekoľko krokov dozadu a vyslovil zaklínadlo. Oba znaky súčasne zažiarili a vchod do hrobky sa zboril. "Nadišiel čas pre nové kráľovstvo." Odtrhnutú stránku z knihy zroloval a schoval ju. V diaľke pred ním sa rysovali obrysy mesta. Vydal sa smerom k Eldestu, aby naplnil svoj osud a zpečatil tretie znamenie. Komentáře komentářů Leave a Reply Cancel ReplyYou must be logged in to post a comment.